**สวัสดิการเด็กกำพร้าในมุมมองอิสลาม**

**Welfare of Orphans from an Islamic Perspective**

สาปีน๊ะ เปาะโซะ1\* และอับดุลรอนิง สือแต2\*

**Sapinah Pohsoh**1\* and Abdulroning Suetair2\*

1\* นักศึกษาปริญญาเอก สาขาวิชาอิสลามศึกษา มหาวิทยาลัยสงขลานครินทร์ วิทยาเขตปัตตานี.

Ph.D. Candidate, Graduat, Department of Islamic Studies.

2\* Ph.D. (เอเชียตะวันตกศึกษา) ผู้ช่วยศาสตราจารย์ สาขาวิชาตะวันออกกลางศึกษา คณะวิทยาการอิสลามมหาวิทยาลัยสงขลานครินทร์ วิทยาเขตปัตตานี

Ph.D. (West Asian Studies) Intructor, Postgraduate Studies, Islamic Studies, Islamic Studies Program, Faculty of Islamic Science, Prince of Songkla University, Pattani Campus.

sapinahpohsoh@gmail.com

**บทคัดย่อ**

 บทความวิจัยนี้มีวัตถุประสงค์ 1) เพื่อศึกษาความหมาย แนวคิด และข้อบัญญัติเกี่ยวกับเด็กกำพร้า ในมุมมองอิสลาม 2) เพื่อศึกษารูปแบบสวัสดิการเด็กกำพร้าทั่วไป 3) เพื่อศึกษารูปแบบสวัสดิการเด็กกำพร้า ในอิสลามที่เหมาะสมกับบริบทสังคมปัจจุบัน บทความนี้ใช้ระเบียบวิธีการศึกษาเชิงคุณภาพ ค้นคว้าเก็บรวบรวมข้อมูลจากอัลกุรอาน อัลหะดีษ ทัศนะของปวงปราชญ์อิสลาม และงานวิจัยที่เกี่ยวข้อง และนำเสนอผลการศึกษาเชิงพรรณนาวิเคราะห์ จากการศึกษาพบกว่า 1) ในมุมมองของอิสลามเด็กกำพร้านคือเด็กที่บิดา หรือทั้งบิดามารดาเสียชีวิตทั้งคู่ โดยมีเงื่อนไขว่าเด็กผู้นั้นยังไม่บรรลุศาสนนิติภาวะ และอิสลามมีแนวคิดและข้อบัญญัติในการส่งเสริม ช่วยเหลือ ดูแล มีความเมตตา และให้สวัสดิการต่างๆ แก่เด็กกำพร้า เช่น ด้านปัจจัยในการดำรงชีวิต สุขภาพ ที่อยู่อาศัย ครอบครัวอุปถัมภ์ การศึกษา รวมถึงการปกป้องสิทธิต่างๆ ของเด็กกำพร้าด้วยความเป็นธรรม 2) สำหรับสวัสดิการเด็กกำพร้าโดยทั่วไปนั้น มีพระราชบัญญัติคุ้มครองเด็กพ.ศ. 2546 ได้ระบุถึง เด็กที่ประสบ ความยากลำบาก เช่น ขาดผู้ดูแล ตกทุกข์ได้ยาก ไร้ที่พึ่ง กำพร้า เด็กเหล่านี้จะได้รับการช่วยเหลือสงเคราะห์จากหน่วยงานของรัฐในการเลี้ยงดู อบรม ฝึกอาชีพ หรือบำบัดฟื้นฟูสมรรถภาพทางร่างกายและจิตใจและครอบครัว ให้สามารถกลับมาอุปการะเลี้ยงดูเด็กได้อย่างเป็นปกติสุข และ 3) ส่วนสวัสดิการเด็กกำพร้าในอิสลามที่เหมาะสมกับบริบทสังคมปัจจุบันนั้นตามหลักการอิสลามได้มีข้อบัญญัติให้มีการอุปการะและดูแลเด็กกำพร้า ทั้งในด้านสิทธิ ทรัพย์สิน การมอบความรัก ความอบอุ่น การเลี้ยงดู การอุปโภคบริโภค เครื่องนุ่งห่ม ด้านสุขภาพ ตลอดจน การช่วยเหลือในเรื่องความจำเป็นของชีวิต การศึกษา ศาสนา วิชาชีพ รวมถึงการหล่อหลอมขัดเกลาจิตใจให้อยู่ ในครรลองของศาสนา และการหาคู่ชีวิตที่เหมาะสม โดยสวัสดิการเหล่านี้ถือเป็นสิ่งจำเป็นอย่างยิ่งต่อการช่วยเหลือ และยกระดับคุณภาพชีวิตของเด็กกำพร้าให้ดียิ่งขึ้นต่อไป

**คำสำคัญ** : สวัสดิการ, เด็กกำพร้า, มุมมองอิสลาม

**Abstract**

 The objectives of this research article are; 1) to study the meaning, concepts and religious canons regarding orphans in Islam, 2) to study the general model of orphan welfare, and 3) to study the orphan welfare model in Islam consistent with the current social context. This article uses a qualitative study methodology collecting data and information from the Holy Quran, the Hadith, views of Islamic scholars and related researches, and presenting the results of the study through descriptive analysis. From the study, it was found that; 1) In the Islamic perspective, an orphan is a child whose father or both parents have died provided that the child is not yet of religious legal age. Islam has concepts and regulations to promote, help, take care of, be merciful, and provide various benefits to orphans, such as living conditions, health, housing, foster families, education, and protecting various rights of orphans with fairness, 2) For the general welfare of orphans there is a Child Protection Act of B.E. 2003 which has specified children who face difficulties such as lack of caretakers, being in distress, being helpless, orphans. These children will receive aids from government agencies in raising, training, vocational training or physical and mental rehabilitation therapy and their families can return to support and care for children in a normal way, and 3) As for the welfare of orphans in Islam that is appropriate to the current social context, according to Islamic principles, there are provisions for fostering and caring for orphans both in terms of rights, property, giving love, warmth, nurturing, consumption, clothing, health, as well as aids with the necessities of life, education, religion, professions, including molding and purifying the mind based on religious teachings, and finding the right life partner. These benefits are considered essential to help and continue to improve life quality of orphans.​

**Keywords:** Welfare, Orphans, Islamic Perspective.

**บทนำ**

 ศาสนาอิสลามมีหลักคำสอนและแนวทางปฏิบัติในการดูแลเอาใจใส่เด็กกำพร้าเป็นกรณีพิเศษมากยิ่งกว่าเด็กทั่วๆ ไป เนื่องจากเด็กเหล่านี้ต้องประสบกับภาวะการสูญเสียบิดาหรือทั้งบิดาและมารดาได้เสียชีวิตลงในขณะที่ยังไม่บรรลุศาสนภาวะ เหล่านี้จึงส่งผลกระทบต่อความเป็นอยู่ของเด็กทั้งด้านจิตใจ การปรับตัว การดำเนินชีวิตประจำวัน ซึ่งมีความเสี่ยงต่อการเกิดภาวะซึมเศร้าจากการสูญเสียในระยะยาว ดังนั้นการปฏิบัติดี ให้การช่วยเหลือ อุปการะ และส่งเสริมสวัสดีการต่างๆ แก่เด็กกำพร้านั้นถือเป็น สิ่งที่อัลลอฮฺ  ทรงโปรดปรานยิ่ง และพระองค์ได้แจ้งถึงผลร้ายของผู้ที่ขับไล่และเพิกเฉยต่อเด็กกำพร้า ซึ่งพฤติกรรมเหล่านี้แสดงถึงความโหดร้ายภายในจิตใจ และไม่ปรารถนาต่อการตอบแทนในวันปรโลก (Aisyah Kara, 2022: 22) ดังที่พระองค์ทรงมีพระดำรัส ในพระมหาคัมภีร์อัลกุรอาน[[1]](#footnote-1) ว่า

﴿ أَرَأَيْتَ الَّذِي يُكَذِّبُ بِالدِّينِ \* فَذَلِكَ الَّذِي يَدُعُّ الْيَتِيمَ \* وَلَا يَحُضُّ عَلَى طَعَامِ الْمِسْكِينِ ﴾

 (سورة الماعون: 1-3)

ความว่า “เจ้าเห็นแล้วมิใช่หรือ ผู้ที่ปฏิเสธการตอบแทน (ในวันปรโลก) นั่น ก็คือผู้ที่ขับไล่เด็กกำพร้า และไม่ให้การสนับสนุนช่วยเหลือในการให้อาหารแก่ผู้ขัดสน”

 (สูเราะฮฺอัลมาอูน: 1-3)

จากโองการข้างต้นอัลลอฮฺ  ได้ทรงตำหนิผู้ที่เพิกเฉยในการสนับสนุนและช่วยเหลือต่อเด็กกำพร้า ซึ่งอิมามอัลกุรฏุบีย์  ได้อธิบายว่า การตำหนิมิได้เหมารวมทุกคนที่ไม่ให้การสนับสนุนและช่วยเหลือเด็กกำพร้าและผู้ขัดสนเพราะไม่มีกำลังความสามารถ แต่โองการข้างต้นติเตียนผู้ที่มีความสามารถในการช่วยเหลือแต่ไม่ยอมกระทำเนื่องจากความตระหนี่ถี่เหนียว คิดแต่ประโยชน์ส่วนตน โดยพวกเขาอ้างวาทกรรมที่ว่า “เราจะไปช่วยเหลือต่อผู้ที่หากอัลลอฮฺประสงค์จะช่วยเหลือพวกเขาพระองค์คงทำไปแล้ว (เราจะไปช่วยเหลือ) ทำไมกัน” โองการนี้ จึงถูกประทานลงมาเพื่อสะกิดเตือนพวกเขา (al-Qurthubiy, 1964: 20/211)

 ด้วยเหตุนี้การให้ความช่วยเหลือและมอบสวัสดิการต่างๆ แก่เด็กกำพร้านั้นถือเป็นสิ่งที่สำคัญยิ่งและจำเป็นต้องมีผู้รับภาระตั้งแต่ญาติสนิทตามลำดับลงไป จนกระทั่งว่าหากเด็กเหล่านี้ยังขาดผู้ดูแลและรับผิดชอบ ผลสุดท้ายจะกลายเป็นปัญหาสังคมต่อไปที่หน่วยงานหรือองค์กรต่างๆ ต้องเข้ามามีส่วนร่วมในการรับเด็กเหล่านี้ ดังนั้นอิสลามจึงมีบทบัญญัติในการจัดการดูแล มอบสวัสดิการด้านต่างๆ แก่เด็กกำพร้าพร้อมทั้งแนวทางการปฏิบัติอย่างเป็นธรรมเพื่อการปกป้องให้กลุ่มคนเหล่านี้ได้รับสิทธิประโยชน์อย่างทั่วถึง ตามพระราชบัญญัติคุ้มครองเด็ก พ.ศ. 2546 มาตรา 4 ได้ระบุไว้ว่า เด็กกำพร้า หมายความว่า เด็กที่บิดาหรือมารดาเสียชีวิต เด็กที่ไม่ปรากฏบิดามารดาหรือไม่สามารถสืบหาบิดามารดาได้ ดังนั้นเพื่อเป็นการช่วยเหลือและคุ้มครองสวัสดิภาพของเด็กและเยาวชนอายุแรกเกิด-18 ปี กรมพัฒนาสังคมและสวัสดิการ จึงมีการส่งเสริมและสนับสนุนให้เด็กเหล่านี้ได้รับการพัฒนาศักยภาพเหมาะสมตามวัย เพื่อส่งผลให้มีคุณภาพชีวิตที่ดี จึงมีการอนุญาตให้จัดตั้งสถานรับเลี้ยงเด็ก และสถานสงเคราะห์เด็กเอกชน และสนับสนุนการดำเนินงานโดยการตรวจเยี่ยม ให้คำแนะนำ การพัฒนาบุคลากร มีการสนับสนุนอาหารโภชนาการและสื่อพัฒนาการเด็กตามหลักเกณฑ์ที่กำหนดอย่างต่อเนื่อง (กรมพัฒนาสังคมและสวัสดิการ, 2563 : 3)

 ดังที่กล่าวมาข้างต้นนั้น ในบทความนี้จะนำเสนอเกี่ยวกับสวัสดิการเด็กกำพร้าในมุมมองอิสลาม ซึ่งมีการนำเสนอเกี่ยวกับสวัสดิการเด็กกำพร้าทั่วไปและรูปแบบสวัสดิการเด็กกำพร้าในอิสลามที่เหมาะสม กับบริบทสังคมปัจจุบัน โดยผู้วิจัยนำหลักคำสอนจากอัลกุรอานและอัลหะดีษมาเป็นหลักฐาน รวมถึงทัศนะ ของนักวิชาการอิสลาม หนังสือ และงานวิจัยที่เกี่ยวข้องมาประยุกต์ใช้ ให้เป็นประโยชน์มากยิ่งขึ้น เพื่อเป็นข้อมูล แก่ชาวมุสลิมและผู้ที่สนใจทั่วไปต่อไป

**วัตถุประสงค์ของการวิจัย**

 1. เพื่อศึกษาความหมาย แนวคิด และข้อบัญญัติเกี่ยวกับเด็กกำพร้าในมุมมองอิสลาม

2. เพื่อศึกษารูปแบบสวัสดิการเด็กกำพร้าทั่วไป

3. เพื่อศึกษารูปแบบสวัสดิการเด็กกำพร้าในอิสลามที่เหมาะสมกับบริบทสังคมปัจจุบัน

**ขอบเขตของการวิจัย**

การศึกษาครั้งนี้เป็นการศึกษาเกี่ยวกับสวัสดิการเด็กกำพร้าในมุมมองอิสลามโดยศึกษาค้นคว้าจากการรวบรวมข้อมูลในเชิงเอกสารเป็นหลัก

**วิธีดำเนินการวิจัย**

การวิจัยครั้งนี้เป็นการวิจัยเชิงเอกสาร (Documentary Research) โดยใช้วิธีการศึกษาข้อมูล ตามขั้นตอนดังต่อไปนี้

1. ข้อมูลชั้นปฐมภูมิ (Primary data) คือ ข้อมูลที่เก็บรวบรวมมาจากแหล่งข้อมูลขั้นต้นซึ่งได้มาจากแหล่งข้อมูลโดยตรง ได้แก่ อัลกุรอาน อัลหะดีษเป็นหลัก

2. ข้อมูลชั้นทุติยภูมิ (Secondary Data) คือ ข้อมูลที่เก็บรวบรวมมาจากแหล่งข้อมูล เช่น ทัศนะนักวิชาการในอิสลาม หนังสือ ตำราวิชาการ และงานวิจัยที่เกี่ยวข้อง เป็นต้น การวิจัยนี้เป็นการวิจัยเชิงคุณภาพ (Qualitative Research) เป็นการศึกษารวบรวมข้อมูลจากเอกสาร โดยมีขอบเขตเกี่ยวกับการวิจัย ภายหลัง จากการศึกษาและเก็บรวบรวมข้อมูลแล้ว ผู้วิจัยจะนำข้อมูลที่รวบรวมได้มาศึกษาวิเคราะห์แล้วเรียบเรียงนำเสนอผลการวิจัยและข้อเสนอแนะต่อไป

**ผลของการวิจัย**

จากการศึกษาสวัสดิการเด็กกำพร้าในมุมมองอิสลามนั้น ผู้วิจัยขอนำเสนอผลจากการวิจัย ประเด็นสำคัญดังต่อไปนี้

**1. ความหมายของเด็กกำพร้าในอิสลาม**

 อิบนุ อัลอารอบี  ได้อธิบายความหมายของคำว่ากำพร้า หมายถึง ถ้อยคำหนึ่งใช้สำหรับมนุษย์ ผู้ไม่มีบิดาจนเขาได้บรรลุนิติภาวะและหลังจากบรรลุนิติภาวะแล้วเขาคือคนๆ หนึ่งจากบรรดาหนุ่มสาว กล่าวคือ ไม่ใช่เด็กกำพร้าอีกต่อไป (Ibn al-Arabi, 2008: 97) และอิบนุอัสสากีตฺ  ให้ความหมายว่า

( الْيَتِيمُ فِي النَّاسِ مِنْ قِبَل الأَبِ، وَفِي الْبَهَائِمِ مِنْ قِبَل الأُمِّ، وَلاَ يُقَال لِمَنْ فَقَدَ الأُمَّ مِنَ النَّاسِ يَتِيمٌ )

 “คำว่า 'กำพร้า' สำหรับมนุษย์ เนื่องจากบิดาของพวกเขาเสียชีวิต สำหรับสัตว์นั้น คำว่า 'กำพร้า' ใช้เพื่ออ้างถึงสัตว์ที่สูญเสียแม่ไป มนุษย์ที่สูญเสียแม่ไปจะเรียกว่ากำพร้าไม่ได้” (al–Misriy, 1993: 12/645)

และท่านอิมามนะวาวีย์  ได้ให้ความหมายของเด็กกำพร้าว่า

ﻭﺃﻣﺎ ﺳﻬﻢ ﺍﻟﻴﺘﺎﻣﻰ ﻓﻬﻮ ﻟﻜﻞ ﺻﻐﻴﺮ ﻓﻘﻴﺮ ﻻ ﺃﺏ ﻟﻪ ﻓﺄﻣﺎ ﻣﻦ ﻟﻪ ﺃﺏ ﻓﻼ ﺣق ﻟﻪ ﻓﻴﻪ ﻻﻥ ﺍﻟﻴﺘﻴﻢ)

(ﻫﻮ ﺍﻟﺬﻯ ﻻ ﺃﺏ ﻟﻪ ﻭﻟﻴﺲ ﻟﺒﺎﻟﻎ ﻓﻴﻪ ﺣﻖ، ﻻﻧﻪ ﻻ ﻳﺴﻤﻰ ﺑﻌﺪ ﺍﻟﺒﻠﻮﻍ ﻳﺘﻴﻤﺎ

เด็กกำพร้า คือบรรดาเด็กที่มีฐานะยากจนและไม่มีพ่อ (พ่อได้เสียชีวิตไปแล้ว) อนึ่งหากเด็กที่มีพ่ออยู่ (พ่อแท้ๆ) ถือว่าไม่คิดนับว่าเป็นเด็กกำพร้าอีก เพราะเด็กกำพร้าที่ว่านั้นคือเด็กที่ไม่พ่อ (พ่อแท้ๆ เสียชีวิตไปแล้ว) และเด็กนั้นต้องไม่บรรลุศาสนภาวะ หากบรรลุศาสนภาวะแล้ว ดังนั้นเขาจะไม่เรียกว่า เด็กกำพร้า (al-Nawawi, 2006: 1/370)

 ดังนั้นจึงสรุปได้ว่า ความหมายของเด็กกำพร้าในทัศนะของอิสลาม คือ เด็กที่มีอายุก่อนบรรลุศาสนภาวะ (ผู้ชายต้องอยู่ในช่วงก่อนแตกหนุ่ม ก่อนการหลั่งอสุจิหรือฝันเปียก ส่วนผู้หญิงนั้นก่อนจากการมาประจำเดือน) ที่กำพร้าบิดาอย่างเดียวหรือทั้งบิดามารดาเสียชีวิตทั้งคู่

**2.** **แนวคิดและ****ข้อบัญญัติเกี่ยวกับเด็กกำพร้า****ในมุมมองอิสลาม**

 อิสลามเป็นศาสนาที่มีหลักคำสอนข้อบัญญัติที่ครอบคลุมทุกมิติของการดำเนินชีวิตซึ่งประกอบไปด้วยหลักแห่งความเมตตาการช่วยเหลือเกื้อกูลซึ่งกันและกันนานับประการตั้งแต่เกิดจนกระทั่งเสียชีวิต อิสลามเน้นความศรัทธาที่จะนำไปสู่คุณธรรมควบคู่กับการปฏิบัติเพื่อนำไปสู่คุณภาพชีวิตและสังคมที่ดี ดังนั้นแนวคิดในการดูแลเด็กกำพร้าในมุมมองอิสลามนั้นถือเป็นส่วนหนึ่งจากการแสดงความเคารพภักดี (อิบาดะฮฺ) ต่อพระเจ้า (อัลลอฮฺ ) และถือเป็นการน้อมรับพระบัญชาจากพระองค์ ดังนั้นเด็กกำพร้าจำเป็นต้องได้รับการดูแลและ การอุปการะด้านต่างๆ และห้ามเพิกเฉยและทอดทิ้งพวกเขา การอุปการะเด็กกำพร้าถือเป็นผลบุญอันยิ่งใหญ่ เป็นสาเหตุให้ผู้อุปการะรอดพ้นจากไฟนรกและได้เข้าสรวงสวรรค์ (ณรงค์ ฉิมวิเศษ, 2554: 50) ซึ่งอัลลอฮฺ  ตรัสไว้ว่า

﴿وَيُطْعِمُونَ الطَّعَامَ عَلَى حُبِّهِ مِسْكِينًا وَيَتِيمًا وَأَسِيرًا﴾

 (الدهر: من آية ٨)

ความว่า “และพวกเขาให้อาหารเนื่องด้วยความรักต่อพระองค์แก่คนยากจน เด็กกำพร้าและเชลยศึก”

(อัดดะฮฺร: โองการที่ 8)

 จากโองการข้างต้นอัลเมาดูดีย์  ได้อธิบายว่า โองการนี้แสดงให้เห็นว่าคำสอนจากอัลกุรอานนั้น มีการบัญญัติส่งเสริมให้มีการให้อาหารแก่คนยากจนและเด็กกำพร้า ถึงแม้ว่าอาหารนั้นจะเป็นที่ชื่นชอบและ พวกเขาต้องการมันก็ตาม นั่นเป็นเพราะพวกเขาชอบเลี้ยงอาหารแก่คนยากจนและเด็กกำพร้า ซึ่งเป็นการกระทำด้วยความรักต่ออัลลอฮฺ  และการให้อาหารดังกล่าวก็เพื่อพระองค์ (al-Mududi, 2012: 1/317)

นอกจากนี้ยังมีรายงานอบูฮุรอยเราะฮฺ  ได้กล่าวว่า ศาสนทูต  ได้กล่าวว่า

((.وَالْوُسْطَى كَافِلُ الْيَتِيمِ لَهُ أَوْ لِغَيْرِهِ أَنَا وَهُوَ كَهَاتَيْنِ فِي الْجَنَّةِ» وَأَشَارَ الرَاوِي بِالسَّبَّابَةِ ))

 (رواه مسلم ، ١٩٥٥: ٢٩٨٣)

ความว่า “ผู้อุปการะเด็กกำพร้า -ทั้งที่เป็นเด็กของเขาเอง หรือของผู้อื่น- ฉันกับเขาจะเหมือนกันอย่างนี้ในสวรรค์ และผู้รายงานได้ชูนิ้วชี้ และนิ้วกลาง”

 (Muslim, 1955: 2983)

 จากตัวบทอัลหะดีษข้างต้นบ่งบอกถึงแนวคิดและข้อบัญญัติเกี่ยวกับเด็กกำพร้าตามแนวทาง ของศาสนทูตมุฮัมมัด  ที่ระบุถึงความประเสริฐของการอุปการะและช่วยเหลือเด็กกำพร้าให้มีการปฏิบัติดี และช่วยค้ำจุนเรื่องต่างๆ ของเขา จึงเป็นหน้าที่หนึ่งที่ศาสนทูต  ส่งเสริมให้กระทำเป็นอย่างยิ่ง เพราะ ความอ่อนแอของเด็กกำพร้าและความสูญเสียที่เขาต้องประสบเนื่องจากการขาดครอบครัว ดังนั้นศาสนทูต  ได้สัญญาถึงรางวัลตอบแทนอันยิ่งใหญ่จากการปฏิบัติดังกล่าว ได้แก่การได้เข้าสวรรค์และได้รับตำแหน่งที่สูงส่ง ในสวรรค์

 ส่วนอิมามอิบนุตัยมียะฮฺ  ได้นิยามว่า เด็กกำพร้าในหมู่คนทั่วไปนั้นคือผู้ที่สูญเสียบิดา ซึ่งเป็นผู้อบรมสั่งสอน เลี้ยงดู อุปถัมภ์ ด้วยเหตุนี้เด็กเหล่านี้จึงนับถือศาสนาตามบิดาของเขา ดังนั้นเขาจะต้องได้รับการอุปถัมภ์ ดูแลด้านปัจจัยยังชีพ และสถานที่พักพิง (Ibn Taymiyah, 2006: 108)

 จากข้อมูลต่างๆ ที่ได้ศึกษาและนำเสนอข้างต้น ผู้วิจัยเรียนสรุปได้ว่า ในมุมมองของอิสลามเกี่ยวกับ เด็กกำพร้านั้น อิสลามมีหลักคำสอนที่เที่ยงธรรมและเปลี่ยนล้นไปด้วยความเมตตาจากอัลลอฮฺ  และแนวทางของศาสนทูต  ซึ่งบัญญัติส่งเสริมให้ผู้ศรัทธามีจิตใจที่เมตตา ช่วยเหลือและอุปการะเด็กกำพร้าในด้านปัจจัยต่างๆ เช่น ปัจจัยหลักสี่ประการ รวมทั้งการศึกษา และการดูแลสุขภาพอย่างต่อเนื่องจนบรรลุศาสนนิติภาวะ เพื่อปกปักษ์รักษาและยกระดับคุณภาพชีวิตของเด็กกำพร้าให้เสมอภาคและเท่าเทียมกับบุคคลอื่นทั่วไป

**3. รูปแบบสวัสดิการเด็กกำพร้าทั่วไป**

สำหรับรูปแบบสวัสดิการเด็กกำพร้าทั่วไปภายในประเทศไทยนั้น มีพระราชบัญญัติคุ้มครองเด็ก พ.ศ. 2546 มาตราที่ 32 ได้ระบุว่า เด็กที่พึงได้รับการสงเคราะห์ได้แก่เด็กแร่ร่อนหรือเด็กกำพร้า ดังนั้น การจัดสวัสดิการสังคมแก่เด็กและเยาวชนอายุแรกเกิดถึง 18 ปีที่ประสบปัญหาถูกทอดทิ้ง เร่ร่อน ประพฤติตน ไม่สมควรแก่วัย ถูกกระทำทารุณ ถูกใช้แรงงาน กำพร้า ครอบครัวยากจนนั้น กรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ มีการดำเนินการช่วยเหลือสงเคราะห์เด็กในสถานสงเคราะห์ สงเคราะห์เด็กในครอบครัวและชุมชน และพิทักษ์และคุ้มครองสวัสดิภาพเด็กอย่างต่อเนื่อง (สำนักส่งเสริมสุขภาพ, 2566: 2) ดังนั้นในประเด็นนี้ผู้วิจัยขอนำเสนอรูปแบบสวัสดิการเด็กกำพร้าทั่วไปจากงานวิจัยของมูลนิธิศูนย์วิจัยและติดตามความเป็นธรรมทางสุขภาพซึ่งถูกแบ่งออกเป็น 3 ด้านดังนี้

**ก. สวัสดิการด้านการศึกษา****ได้แก่**

 1. เงินอุดหนุนรายหัวสำหรับนักเรียน

 2. ทุนนวัตกรรมสำหรับชีพขั้นสูง (กสศ.)

 3. เงินอุดหนุนสำหรับการศึกษานอกระบบ และการศึกษาตามอัธยาศัย

 **ข. สวัสดิการด้านสังคมและเศรษฐกิจ****ได้แก่**

 1. บ้านพักเด็กและครอบครัว และสถานรองรับ

 2. กองทุนคุ้มครองเด็ก (เงินสงเคราะห์)

 3. ครอบครัวอุปถัมภ์

 4. ครอบครัวทดแทน

 **ค.** **สวัสดิการด้านสุขภาพได้แก่**

 1. หลักประกันสุขภาพแห่งชาติ (บัตรทอง)

 2. สวัสดิการรักษาพยาบาลข้าราชการ (บุตรคนที่ 1-3)

 3. บัตรประกันสุขภาพ สำหรับผู้ติดตามแรงงานต่างด้าว

 4. กองทุนประกันสุขภาพสำหรับบุคคลที่มีปัญหาสถานะและสิทธิ

 (ศุภสิทธิ์ พรรณารุโณทัยและคณะ, 2563: 5)

**ตารางแสดงการจัดสวัสดิการแก่เด็กกำพร้าและเด็กเร่ร่อนตามวัย**



 (ศุภสิทธิ์ พรรณารุโณทัยและคณะ, 2563:10)

 ตารางข้างต้นแสดงถึงการจัดสวัสดิการแก่เด็กกำพร้าตามช่วงอายุ มีการจำแนกแยกออกเป็น 3 ด้านหลักๆ ได้แก่ สวัสดิการด้านการศึกษา ด้านสังคมเศรษฐกิจ และด้านสุขภาพ โดยภาพรวมแล้วพอสรุปได้ว่า การจัดสวัสดิการในรูปแบบดังกล่าวนั้นเป็นการช่วยเหลือเยาวชนกลุ่มเป้าหมายโดยตรงให้ได้รับสวัสดิการที่แตกต่างกันตามนโยบายของแต่ละองค์กร และเป็นการพัฒนาคุณภาพชีวิตของเด็กกำพร้าให้ดียิ่งขึ้นและได้รับสิทธิประโยชน์อย่างทั่วถึง

**4. รูปแบบสวัสดิการเด็กกำพร้าในอิสลามที่เหมาะสมกับบริบทสังคมปัจจุบัน**

 การให้สวัสดิการเด็กกำพร้าในอิสลามนั้นมีจุดมุ่งหมายหลักเพื่อพัฒนาความเป็นอยู่และยกระดับคุณภาพการดำรงชีวิตให้อยู่อย่างสงบสุขมั่นคงในอุดมการณ์ ชีวิตและทรัพย์สินมีความปลอดภัยเพื่อสู่การมีชีวิต ที่สุขสมบูรณ์ ดังนั้นหลักสวัสดิการในการช่วยเหลือเด็กกำพร้านั้นมีมาตั้งแต่สมัยของศาสนทูตมุหัมมัด  โดยท่าน ได้จัดตั้งระบบสวัสดิการอิสลามขึ้นมาในมหานครมาดีนะฮฺ และอิสลามถือว่าระบบนี้มีที่มาจากบทบัญญัติที่โยงใยเกี่ยวข้องกับการภักดีต่ออัลลอฮฺ  (อับดุลเลาะ หนุ่มสุข, 2562: 1) ดังที่อัลลอฮฺ  ตรัสไว้ว่า

﴿ وَاعْبُدُواْ اللهَ وَلاَ تُشْرِكُواْ بِهِ شَيْئاً وَبِالْوَالِدَيْنِ إِحْسَاناً وَبِذِي الْقُرْبَى وَالْيَتَامَى....﴾

(٣٦ بعض من اية : النساء)

ความว่า “และจงเคารพสักการะอัลลอฮฺเถิด และอย่าให้มีสิ่งหนึ่งสิ่งใดเป็นภาคีกับพระองค์ และจงทำดีต่อผู้บังเกิดเกล้าทั้งสอง และต่อผู้เป็นญาติที่ใกล้ชิด เด็กกำพร้า...”

 (อันนิสาอ์: ส่วหนึ่งจากโองการ 36)

จากโองการข้างต้น คำว่าوَالْيَتَامَى เด็กกำพร้า อิบนุกะษีรฺ  ได้อธิบายว่า ดังกล่าวนั้นแท้จริงพวกเขา (เด็กกำพร้า) ได้สูญเสียบิดาหรือมารดา จึงจำเป็นต้องมีผู้ที่ดูแลผลประโยชน์และการใช้จ่ายของพวกเขา ดังนั้นอัลลอฮ  จึงมีพระบัญชาให้มีความเมตตาต่อพวกเขา (Ibn Kathir, 2010: 84)

ดังนั้นจากการศึกษาเกี่ยวกับรูปแบบสวัสดิการเด็กกำพร้าในอิสลามที่เหมาะสมกับบริบทสังคมปัจจุบัน ทั้งการค้นคว้าในเชิงเอกสารและการสัมภาษณ์เชิงลึก ผู้วิจัยขอสรุปไว้ดังนี้

 **4.1** **สวัสดิการด้านการจัดการมรดกของเด็กกำพร้า**

 ด้านการจัดการมรดกของเด็กกำพร้านั้นอิสลามมีหลักประกันในการปกป้องสิทธิเกี่ยวกับการแบ่งมรดกของเด็กกำพร้า โดยห้ามละเมิดและจะต้องรักษาผลประโยชน์ขให้ได้มากที่สุด และอิสลามกำชับต่อการดูแลเด็กกำพร้าไว้สองประการ ประการที่หนึ่ง อย่ากินทรัพย์เด็กกำพร้า หมายถึง เอาทรัพย์ของเด็กกำพร้าโดยมิชอบธรรม และประการที่สอง การเปลี่ยนทรัพย์ที่เลวของเขาด้วยทรัพย์ที่ดีของเด็กกำพร้าต้องให้ความสำคัญต่อการอุปถัมภ์และรักษาสิทธิของเด็กกำพร้า จำเป็นต้องมีความยุติธรรมในทรัพย์สิน ของเด็กกำพร้า และต้องรักษาผลประโยชน์ของเด็กกำพร้า และยังมีข้อห้ามในการสมรสกับเด็กกำพร้า เพราะมีเป้าหมายที่จะเอาทรัพย์สิน (Aisyah Kara, 2022: 39) อัลลอฮฺ  ตรัสไว้ว่า

﴿ وَآتُوا الْيَتَامَى أَمْوَالَهُمْ وَلَا تَتَبَدَّلُوا الْخَبِيثَ بِالطَّيِّبِ وَلَا تَأْكُلُوا أَمْوَالَهُمْ

﴾ إِلَى أَمْوَالِكُمْ إِنَّهُ كَانَ حُوبًا كَبِيرًا

 (النساء: من آية ٢)

ความว่า “และจงให้แก่บรรดาเด็กกำพร้า ซึ่งทรัพย์สมบัติของพวกเขา และจงอย่าเปลี่ยนเอาของเลวด้วยของดีและจงอย่ากินทรัพย์ของพวกเขาร่วมกับทรัพย์ของพวกเจ้า แท้จริงมันเป็นบาปอันยิ่งใหญ่”

(อันนิสาอฺ: โองการที่ 2)

 จากโองการข้างต้นอิมามอัฏฏอบะรีย์  ได้อธิบายว่า อัลลอฮฺ  ทรงห้ามการสับเปลี่ยนและยึดเอาทรัพย์สินของพวกเขา หมายถึง ทรัพย์สินของเด็กกำพร้ากับทรัพย์สินของพวกเจ้า (al-Tabariy, 2001: 77) และอนุญาตให้ใช้ทรัพย์สินของพวกเขา (เด็กกำพร้า) ไปเพื่อผลประโยชน์ของพวกเขาเท่านั้น ตราบใดที่เด็กกำพร้ายังอยู่ในวัยเด็ก เมื่อพวกเขาบรรลุถึงวัยผู้ใหญ่ก็จงคืนทรัพย์สินของพวกเขาให้แก่พวกเขาต่อไป และอย่าได้แลกเปลี่ยนสิ่งที่ไม่มีค่าของสื่อเจ้ากับสิ่งที่มีค่าของเด็กกำพร้า (al-Mududi, 2012: 1/317)

 ดังนั้นสวัสดิการด้านการจัดการมรดกของเด็กกำพร้าผู้ที่เกี่ยวข้องจะต้องดำเนินการไปด้วยความยุติธรรมตามบทบัญญัติในอัลกุรอานและแนวทางของท่านนบีมุหัมมัด  และผู้ใดที่กระทำการฝ่าฝืนโกงกินทรัพย์สินของเด็กกำพร้าถือว่าเขาผู้นั้นได้กระทำบาปใหญ่ตามหลักการของอิสลาม

 **4.2 สวัสดิการด้านปัจจัย การช่วยเหลือและให้ความเมตตาแก่เด็กกำพร้า**

 การมอบปัจจัยช่วยเหลือและให้ความเมตตาต่อเด็กกำพร้านั้น ถือเป็นหน้าที่ความรับผิดชอบสำหรับมุสลิมที่มีความสามารถ เพราะเด็กกำพร้าบางคนขาดทั้งบิดาและมารดา ต้องอยู่ในความดูแลของผู้ที่อยู่ใกล้ชิด หรือญาติคนอื่นๆ ที่มีความเป็นอยู่ที่ยากจนอยู่แล้ว จึงทำให้ชีวิตของเด็กกำพร้ามีแต่ความบกพร่อง ขาดอาหารที่มีประโยชน์ต่อร่างกาย ขาดโอกาสทางการศึกษา ขาดสิ่งแวดล้อมที่ดีที่จะหล่อหลอมให้เขาเติบโต มาเป็นคนที่มีคุณภาพ ดังนั้นอิสลามจึงมีแนวทางในการช่วยเหลือและให้ความรักความเมตตา (Aisyah Kara, 2022: 37)มีรายงานจากอบูฮุรอยเราะฮฺ  ได้กล่าวว่า ศาสนทูต  ได้กล่าวว่า

أَنَّ رَجُلًا شَكَا إِلَى النَّبِيِّ صَلَّى اللَّهُ عَلَيْهِ وَسَلَّمَ قَسْوَةَ قَلْبِهِ فَقَالَ: "امْسَحْ))

((.رَأْسَ الْيَتِيمِ، وَأَطْعِمْ الْمِسْكِينَ

 (رواه أحمد، ١٩٩٣: ٨٧٩١)

ความว่า “แท้จริงชายผู้หนึ่งได้บ่นมายังศาสนทูต  ถึงการที่หัวใจของเขาแข็งกระด้าง ดังนั้นศาสนทูตจึงตอบว่า เจ้าจงลูบศีรษะเด็กกำพร้าและให้อาหารแก่คนยากจน”

 (Ahmad, 1993: 8791)

 อัลหะดีษข้างต้นชี้ชัดว่า วิธีการที่จะบำบัดให้จิตใจที่แข็งกระด้างอ่อนโยนลง คือ การลูบศีรษะของเด็กกำพร้า ซึ่งแสดงถึงความเมตตาต่อผู้ที่ได้สูญเสียบิดามารดา และการกระทำดังกล่าวนี้บ่งบอกให้เห็นว่า หลักคำสอนในอิสลามนั้นส่งเสริมให้มีความเมตตาเกื้อกูลช่วยเหลือต่อเด็กกำพร้า ดังนั้นหนึ่งในสวัสดิการ ของเด็กกำพร้าที่จะได้รับคือ การมอบความรัก ความเมตตา มอบปัจจัยช่วยเหลือ ซึ่งเป็นหน้าที่ของบุคคลใกล้ชิดรวมถึงมุสลิมทั่วไป

 **4.3** **สวัสดิการด้านการศึกษาแก่เด็กกำพร้า**

 การจัดสวัสดิการด้านการศึกษาแก่เด็กกำพร้านั้นเป็นกุญแจที่สำคัญในการพัฒนาคุณภาพชีวิต เพื่อให้กลุ่มเหล่านี้สามารถดำรงตนเทียบเท่ากับบุคคลอื่นในสังคมและมีอาชีพที่มั่นคงในอนาคต ดังนั้น เป็นหน้าที่ของญาติที่เกี่ยวข้องตลอดจนมุสลิมทั่วไป หรือองค์กรต่างๆ ทางศาสนาให้เข้ามามีส่วนร่วมในการส่งเสริมและสนับสนุน จนกระทั่งเขาสามารถดูแลตนเองได้ (อับดุลเลาะ เจ๊ะหลง, 2564: 3) มีรายงานจากอบูสะอีด อัลคุดรีย์  ได้กล่าวว่า ท่านศาสนทูต  ได้กล่าวว่า

((طَلَبُ العِلْمِ فَرِيْضَةٌ عَلَىْ كُلِّ مُسْلِمٍ))

(رواه ابن ماجة ، ١٩٩٧: ٢٢٤)

ความว่า “การแสวงหาวิชาความรู้นั้นเป็นสิ่งจำเป็นแก่มุสลิมทุกคน”

 (Ibn Majah, 1997: 224)

 จากอัลหะดีษนี้ผู้วิจัยพอสรุปได้ว่า การแสวงหาความรู้เป็นสิ่งจำเป็นแก่มุสลิม รวมถึงเด็กกำพร้าทุกคนจะต้องได้รับการดูแลและส่งเสริมสวัสดิการด้านการศึกษาเพื่อให้เด็กเหล่านี้ได้ใช้ชีวิตได้อย่างมีคุณค่า มีการพัฒนาตนเองอย่างต่อเนื่อง และสามารถนำความรู้มาใช้ในการดำเนินชีวิตทั้งในด้านการประกอบศาสนกิจ ดำรงตนให้มีคุณธรรมจริยธรรมที่ดีงามในสังคม และนำมาใช้ในการประกอบอาชีพที่ตนถนัดได้

 **4.4 สวัสดิการด้านการมอบซะกาตแก่เด็กกำพร้า**

 ส่วนหนึ่งจากโองการในอัลกุรอานที่เล็งเห็นและให้ความสำคัญเกี่ยวกับสวัสดิการด้านการมอบ ซะกาตแก่เด็กกำพร้านั้น ถือได้ว่าคนเหล่านี้เป็นกลุ่มหนึ่งที่สมควรได้รับศอดาเกาะฮฺหรือส่วนแบ่งต่างๆดังที่อัลลอฮฺ  ตรัสไว้ว่า

﴿ لَّيْسَ الْبِرَّ أَن تُوَلُّواْ وُجُوهَكُمْ قِبَلَ الْمَشْرِقِ وَالْمَغْرِبِ وَلَكِنَّ الْبِرَّ مَنْ آمَنَ بِاللهِ وَالْيَوْمِ

الآخِرِ وَالْمَلآئِكَةِ وَالْكِتَابِ وَالنَّبِيِّينَ وَآتَى الْمَالَ عَلَى حُبِّهِ ذَوِي الْقُرْبَى وَالْيَتَامى.َ..﴾

 (١٧٧ بعض من اية : البقرة)

ความว่า “หาใช่คุณธรรมไม่ การที่พวกเจ้าผินหน้าไปทางทิศตะวันออกและ ทิศตะวันตก แต่ทว่าคุณธรรมนั้นคือผู้ที่ศรัทธาต่ออัลลอฮฺ และวันแห่งการ ตอบแทนและศรัทธาต่อมลาอิกะฮฺ (และ )ต่อบรรดาคัมภีร์และนบีทั้งหลาย และบริจาคทรัพย์สินทั้งๆ ที่มีความรักในทรัพย์สินนั้นแก่บรรดาญาติที่สนิทและบรรดาเด็กกำพร้า...”

 (อัลบะเกาะเราะฮฺ : ส่วนหนึ่งจากโองการที่ 177)

 จากโองการข้างต้นจะเห็นได้ว่า มีการระบุถึงการมอบทรัพย์สินที่ตนเองรักให้แก่เด็กกำพร้า ดังนั้น จากหลักพื้นฐานตรงนี้บ่งชี้ว่า เด็กกำพร้านั้นหาใช่ทุกๆ คนที่ได้รับส่วนของซะกาต โดยเฉพาะเด็กกำพร้าที่ได้รับมรดกตกทอดของพ่อแม่ซึ่งมีความพอเพียงต่อการเลี้ยงชีพตัวเอง หรือเด็กกำพร้าที่มีคุณแม่ที่เป็นเจ้าของกิจการใหญ่โตและมีเงินเดือนพอเพียงต่อการดำเนินชีวิตสองแม่ลูกและตอบสนองความต้องการพื้นฐานต่างๆ ของลูกได้ ดังนั้นเด็กกำพร้าแบบนี้ถือว่าไม่สามารถรับซะกาตได้ ซึ่งหากพิจารณาตามทัศนะที่ถูกยอมรับ (المعتمد) ได้ระบุว่าเด็กกำพร้านั้นสามารถให้ซะกาตได้โดยมอบไปยังผู้ดูแล เนื่องจากเด็กกำพร้าบางรายไม่มีทรัพย์สินสมบัติใดๆ หรือไม่มีผู้ดูแลเด็กเล็กที่กำพร้า สืบเนื่องจากพ่อของเขามีฐานะยากจนไม่มีมรดกหลงเหลือไว้ หรือเฉกเช่นสมัยนี้ ไม่มีทรัพย์สินที่ได้มาจากการชนะสงคราม ดังนั้นจึงเป็นที่อนุญาตให้รับซะกาตได้ภายใต้เงื่อนไขดังกล่าว (Taqi al-Yudin Abu Bakr, 2012: 1/191)

 **4.5** **สวัสดิการในการปกป้องสิทธิของเด็กกำพร้า**

 การปกป้องและรักษาสิทธิของเด็กกำพร้านั้นเป็นสิ่งจำเป็นสำหรับผู้ที่รับผิดชอบและดูแลกลุ่มคนเหล่านี้ ต้องปฏิบัติด้วยวิธีการที่ถูกต้องทั้งด้านการให้ความปลอดภัย การมีทัศนคติที่ดี การให้ความเมตตา ชื่นชมและให้เกียรติต่อต่อพวกเขา ทั้งหมดนี้ถือเป็นวิธีแห่งอิสลาม และจำเป็นต้องรักษาสิทธิของเด็กกำพร้าทั้งในด้านทรัพย์สิน สิทธิในเรื่องการแบ่งปันผลประโยชน์จากเงินกองกลางของรัฐอิสลาม (Nurul Chomaria, 2010: 55-56) ดังที่อัลลอฮฺ  ตรัสไว้ว่า

﴾… ﴿ وَاعْلَمُوا أَنَّمَا غَنِمْتُم مِّن شَيْءٍ فَأَنَّ لِلَّهِ خُمُسَهُ وَلِلرَّسُولِ وَلِذِي الْقُرْبَىٰ وَالْيَتَامَىٰ

 (الأنفال: بعض من آية ٤١)

ความว่า “และพึงรู้เถิดว่า แท้จริงสิ่งใดที่พวกเจ้าได้มาจากการทำศึก นั้นแน่นอนหนึ่งในห้าของมันเป็นของอัลลอฮฺ และเป็นของเราะสูล และเป็นของญาติที่ใกล้ชิด และบรรดาเด็กกำพร้า ...”

(อัลอันฟฺฟาล: ส่วนหนึ่งของโองการที่ 41)

 จากโองการข้างต้นอัลเมาดูดีย์  ได้อธิบายว่า การแบ่งทรัพย์สินที่ได้จากสงครามนั้นภายหลังจาก เสร็จสิ้นจากการต่อสู้ จะต้องนำเอาทรัพย์สินทั้งหมดมาให้แก่ผู้นำของตนโดยไม่ยักยอกหรือซ่อนสิ่งหนึ่งสิ่งใดไว้ ซึ่ง 1 ใน 5 ของทรัพย์สินดังกล่าวจะต้องถูกนำมาจัดสรรให้แก่ผู้ที่มีสิทธิ์ และหนึ่งในนั้นคือเด็กกำพร้า ส่วน 4 ใน 5 ของทรัพย์สินที่เหลือจะถูกแบ่งปันให้กับบรรดาผู้ที่มีส่วนร่วมในการทำสงคราม (al-Mududi, 2012: 2/736)

 จากที่กล่าวมานั้นผู้วิจัยขอสรุปว่า สวัสดิการในการปกป้องสิทธิของเด็กกำพร้านั้นครอบคลุมไปถึง การแบ่งผลประโยชน์จากทรัพย์สินกองกลาง โดยที่เด็กกลุ่มนี้ได้รับสิทธิพิเศษต่างๆ มากมาย นั้นแสดงให้เห็นว่าในทางบทบัญญัติของอิสลามนั้นให้ความสำคัญในการช่วยเหลือและรักษาสิทธิประโยชน์ของเด็กกำพร้าได้อย่างสมบูรณ์ที่สุด

**สรุปและอภิปรายผล**

สวัสดิการเด็กกำพร้าในมุมมองอิสลามนั้น ผู้วิจัยขอสรุปและอภิปรายผลดังนี้ 1. นิยามของเด็กกำพร้า ในอิสลามนั้น คือ เด็กที่มีอายุก่อนบรรลุศาสนภาวะ (ผู้ชายต้องอยู่ในช่วงก่อนแตกหนุ่มก่อนการหลั่งอสุจิหรือ ฝันเปียก ส่วนผู้หญิงนั้นก่อนจากการมาประจำเดือน) ที่กำพร้าบิดาอย่างเดียวหรือทั้งบิดามารดาเสียชีวิตทั้งคู่ 2. แนวคิดและข้อบัญญัติเกี่ยวกับเด็กกำพร้าในมุมมองอิสลามนั้น มีหลักคำสอนที่ส่งเสริมให้ผู้ศรัทธามีจิตใจ ที่เมตตาช่วยเหลือและอุปการะเด็กกำพร้าในด้านปัจจัยต่างๆ อาหารการกิน ซึ่งสิ่งเหล่านี้เป็นหนึ่งในปัจจัยสี่ ของการดำเนินชีวิตประจำวัน และเพื่อความเป็นอยู่ที่ดีด้านการอุปโภคบริโภค การศึกษา เครื่องแต่งกาย ที่พักพิง และการดูแลสุขภาพของเด็กกำพร้าเหล่านี้ให้ได้รับความเสมอภาคให้มีความเท่าเทียมกับบุคคลอื่น 3. รูปแบบสวัสดิการเด็กกำพร้าทั่วไปภายในประเทศไทยนั้น มีพระราชบัญญัติคุ้มครองเด็กพ.ศ. 2546 มาตราที่ 32 ได้ระบุว่า เด็กที่ พึงได้รับการสงเคราะห์ได้แก่เด็กแร่ร่อนหรือเด็กกำพร้า ดังนั้นการจัดสวัสดิการสังคมแก่เด็กและเยาวชน อายุแรกเกิดถึง 18 ปี ที่ประสบปัญหาถูกทอดทิ้ง เร่ร่อน ประพฤติตนไม่สมควรแก่วัย ถูกกระทำทารุณ ถูกใช้แรงงาน กำพร้า ครอบครัวยากจนนั้น กรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์มีการดำเนินการช่วยเหลือสงเคราะห์เด็กในสถานสงเคราะห์, สงเคราะห์เด็กในครอบครัวและชุมชน, และพิทักษ์และคุ้มครองสวัสดิภาพเด็กอย่างต่อเนื่อง ซึ่งงานวิจัยของมูลนิธิศูนย์วิจัยและติดตามความเป็นธรรมทางสุขภาพได้ระบุรูปแบบสวัสดิการเด็กกำพร้า ซึ่งได้แก่ สวัสดิการด้านการศึกษา, สวัสดิการด้านสังคมและเศรษฐกิจ, และสวัสดิการด้านสุขภาพ 4. รูปแบบสวัสดิการเด็กกำพร้าในอิสลามที่เหมาะสมกับบริบทสังคมปัจจุบันนั้นประกอบด้วย สวัสดิการด้านการจัดการมรดก สวัสดิการด้านปัจจัยและมอบความช่วยเหลือให้ความเมตตา สวัสดิการด้านการศึกษา สวัสดิการด้านการมอบซะกาต และสวัสดิการในการปกป้องสิทธิ ทั้งนี้การมอบสวัสดิการดังกล่าวแก่เด็กกำพร้านั้นถือเป็นการมอบสิทธิอันสูงสุดเพื่อเป็นการเติมเต็มและสร้างฝันกำลังใจแก่เด็กกลุ่มนี้ให้มีความมุ่งมั่น ตั่งใจในการพัฒนาตนเองต่อไปในอนาคต

**ข้อเสนอแนะในการทำวิจัยครั้งต่อไป**

1. ควรศึกษาบทบาทของโรงเรียนเอกชนสอนศาสนาอิสลามในการช่วยเหลือเด็กกำพร้าในด้านการศึกษา

2. ควรศึกษาบทบาทของสถานสงเคราะห์มุสลิมต่อการพัฒนาคุณภาพชีวิตเด็กกำพร้าในประเทศไทย

3. ควรศึกษาเปรียบสวัสดิการเด็กกำพร้าในประเทศไทยและประเทศมุสลิมต่างๆ

**เอกสารอ้างอิง**

กรมพัฒนาสังคมและสวัสดิการ. (2563). สิทธิประโยชน์สำหรับเด็กและเยาวชน. กรุงเทพฯ : สำนักงาน

พัฒนาสังคมและความมั่นคงของมนุษย์.

ณรงค์ ฉิมวิเศษ. (2554). จากมือบนสู่มือล่างการดำเนินงานขององค์การสาธารณประโยชน์อิสลาม.

กรุงเทพฯ : สถาบันบัณฑิตพัฒนบริหารศาสตร์.

บรรจง บินกาซัน. (2547). สารานุกรมอิสลามฉบับเยาวชนและผู้เริ่มสนใจ. กรุงเทพฯ : อัล อะมีน.

ศุภสิทธิ์ พรรณนารุโณทัยและคณะ. (2563). คู่มือสวัสดิการเด็กกำพร้า. กรุงเทพฯ : กองทุนเพื่อความเสมอ

ภาคทางการศึกษา.

สำนักส่งเสริมสุขภาพ. (2566). เด็กและเยาวชน. กรุงเทพฯ : กรมอนามัย กระทรวงสาธารณสุข.

อับดุลเลาะ เจ๊ะหลง. (2564). วารสารอิสลามศึกษา กระบวนทัศน์การเรียนรู้อิสลามเพื่อการพัฒนา

พฤติกรรมเยาวชนมุสลิมในพื้นที่สามจังหวัดชายแดนภาคใต้. ปัตตานี : มหาวิทยาลัยสงขลา

นครินทร์.

อับดุลเลาะ หนุ่มสุข. (2562). สวัสดิการในอิสลาม. กรุงเทพฯ : ดารุลอิบาดะฮฺสามวา.

Aisyah Kara. (2022). **KONTRIBUSI MULNITHI NUSANTARA (Yayasan Nusantara) TERHADAP PEMBERDAYAAN ANAK YATIM**. Malaysia: UNIVERSITAS ISLAM NEGERI (UIN) ALAUDDIN.

al**–**Misriy. 1993. **Lisan al–Arabiy (لسان العرب).** Beirut: Dar Sadir.

al-Mududi. 2012. **Tafhim al-Quran (**تفهم القران**)**. bakistan: Maktabah al–Nur.

al**–**Qurtubiy, Abi Abdullah .2006. **Tafsir al–Qurtubiy (تفسير القرطبي)**. Beirut : Dar Ihya’

al– Turath al**–**Arabiy.

Ahmad bin Hanbal, 1993. **Musnad al-Imam Ahmad bin hanbal(مسند الامام أحمد بن حنبل)**.

 Beirut : Mu assasah al-Risalah.

Ibn al-Arabi. (2008). **Ahkam al-Quran (أحكام القرآن)** . Beirut : Maktabat al**–**Asriyah.

Ibn Kathir, Abu Fidaa’ Ismaiil bin Kathir Alqurashi. (2010). **Tafsir al–Quraan al–‘Azim**

**(تفسير القرآن العظيم).** Beirut: Maktabat al**–**Asriyah.

Ibn Majah, Abu Abdillah Muhammad Ibn Yazid al–Qazwini. 1997. **Sunan Ibn Majah**

 **(سنن ابن ماجه). Vol. 2. s.l**.: Dar al-Fikr.

Nurul Chomaria. (2010). Cara Kita Mencintai Anak Yatim. Kuala Lumpur: Alam Raya.

Ibn Taymiyah. (2006). **Majmua Fatawaa (مجموع فتاوى)**. al-Saeudiyah : Dar al-wafaa.

Muslim Ibn Hajjaj. (1955). **Sahih Muslim (صحيح المسلم)**. Beirut: Dar Ihya’ al**–**Turath al**–**‘Arabi.

Taqi al-yudin Abu bakr. (2012). **Kifayah al-Akhyar(كفاية الأخيار)**. Dimashq : Dar al-Khayr.

Yahya bin Sharaf al-Nawawi (2006). **al-Majmua Sharh al-Muhadhab(المجموع شرح المهذب)**.

 al-Saeudiyah : Maktabah al-Arshad.

1. อัลกุรอาน คือ คัมภีร์สำคัญสูงสุดของชาวมุสลิมซึ่งรวบรวมคำตรัสของอัลลอฮฺ  ที่ประทานให้แก่มนุษยชาติผ่านศาสนทูตมุหัมมัด  ตั้งแต่ได้รับการแต่งตั้งเป็นศาสนทูต  เมื่อมีอายุได้ 40 ปี จนกระทั้งท่านเสียชีวิต เมื่ออายุได้ 63 ปี (บรรจง บินกาซัน, 2547: 18)

 [↑](#footnote-ref-1)